Frontálisan ütközött két autó Bakonypéterd közelében, öt ember, köztük egy kislány is megsérült – fotók | KISALFÖLD
Baleset 2020. 04. 02. 20:09
Az érintett szakaszon teljes az útzár.
Bakonypéterd. Frontálisan ütközött két autó csütörtök este a 82-es út és a 832-es út kereszteződésétől 200 méterre, Bakonypéterd közelében. Az egyik jármű az árokba borult. Az esethez a pannonhalmi hivatásos és a veszprémvarsányi önkéntes tűzoltók vonultak ki. A munkálatok idejére az érintett útszakaszt lezárták. A két autóban öten utaztak, mindenki megsérült.
A deltahirek.hu információi szerint szerint a Veszprémvarsány felé haladó Audi, a záróvonal ellenére egy kamion előzésébe kezdett. A manővert azonban nem tudta befejezni, mert egy szabályosan szemből érkező Audi A3 típusú autóba frontálisan belecsapódott.
A vétlen kocsiban hárman utaztak. Egy 7 éves kislány, az édesanyja és a keresztanyja, aki vezetett. A másik autóban ketten utaztak, valamennyiüket kórházba szállították. A baleset után nem sokkal az édesapa is a helyszínre érkezett, aki a mentő mellett, szinte sokkos állapotba nézte végig, ahogy a lányáért küzdenek – írja a portál.
FRONTÁLIS KARAMBOL BAKONYPÉTERDNÉL- EGY GYERMEK SÚLYOSAN MEGSÉRÜLTFrontálisan ütközött két autó a 82-es főúton…
Közzétette: deltahirek.hu – 2020. április 2., csütörtök